**239/2019. (IV.30.) Kgy. sz. határozat**

1./ Szombathely Megyei Jogú Város Közgyűlése a SzombathelyiHaladás Labdarúgó és Sportszolgáltató Kft. helyzetéről szóló tájékoztatást tudomásul veszi.

2./ A Közgyűlés a Szombathelyi Haladás Labdarúgó és Sportszolgáltató Kft. számára a 2019. évi költségvetésben biztosított támogatáson felül további 150 millió forintot biztosít az NB-s tagság megőrzéséhez az alábbi feltételekkel:

* + a gazdasági társaság vállalja a működése önkormányzat által kiválasztott szakértő általi teljes átvilágítását a gazdasági események tekintetében, a felelősök megnevezésével;
	+ csak azt követően történik meg a támogatás folyósítása az önkormányzat részéről, ha a többi tulajdonos valamennyi, a licence megszerzéséhez vállalt fizetési kötelezettségét maradéktalanul teljesítette, ezt a tényt a társaság az önkormányzat felé hitelt érdemlően igazolja;
	+ a klubvezetők (az ügyvezető és a többségi tulajdonos) készfizető kezességet vállalnak az önkormányzati támogatás visszafizetésére arra az esetre, ha a megtett intézkedések és az önkormányzati támogatás folyósítása ellenére a csapat mégsem kapja meg a NB-s licencet,
	+ a Szombathelyi Haladás Labdarúgó és Sportszolgáltató Kft. a támogatásra vonatkozóan megkötésre kerülő szerződés aláírásával tudomásul veszi, hogy a 150 millió forint összegű támogatás megfizetésével teljesítette a 2018. május 30-án kötött megállapodásban vállalt 2020. évi 50 milliós támogatási kötelezettségét, valamint a társaság 50-50 millió forintos önkormányzati támogatást ismer el a 2021. és 2022. évek tekintetében;
	+ a támogatás kizárólag az NB-s licenc megszerzéséhez kapcsolódó kiadásokra fordítható;
	+ a támogatási szerződés aláírásától számított 30 napon belül a társaság átad az önkormányzat számára jóváhagyásra egy középtávú koncepciót a klub további céljairól, szponzorációs és működtetési elképzelésekről;
	+ a társaság kötelezettséget vállal a támogatás felhasználásának önkormányzat általi ellenőrzésére.

3./ A Közgyűlés felhatalmazza a polgármestert, hogy a fenti feltételekkel a támogatási szerződést aláírja.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

 (A végrehajtásért felelős:

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal